section_heading: Obrazovanje i osobni život
paragraph_text: Rođen je 15. svibnja 1974. godine u Zagrebu. Još kao teenager bio je fasciniran hip-hop glazbom i načinom na koji američki reperi sklapaju rime koje opominju na propuste u političkom, ali i društvenom životu. Nakon dugogodišnje veze s djevojkom Lidijom, dobili su sina Maksa 2008. godine. Par se razišao i danas su ostali u dobrim odnosima. Vurdelja je otkrio da je za potrebe snimanja emisije Tvoje lice zvuči poznato satima vježbao strane jezike poput romskog, korejskog i španjolskog jezika, koje je morao koristiti u pjesmama, a maskiranje u ženu mu nije bilo strano i mrsko, iako mu je sin otkrio da mu je draže kada glumi muškarca na sceni. Otkada je postao otac David je promijenio stil života, jer, kako kaže, želi biti uzor svome sinu. Od svega što je uspio promijeniti na bolje, slabost na dobru hranu mu je ostala jedini porok. David Vurdelja, većini poznatiji pod nadimkom Baby Dooks, je poznat kao hrvatski hip-hop pjevač, glumac, glazbeni producent i spiker na utakmicama hokejaša Medveščaka. Kako sam Vurdelja kaže, otkad je dobio nadimak, svoje ime čuje jedino kada ga majka zove. Prije dolaska na javnu scenu, radio je kao bolničar u Hitnoj ambulanti u bolnici Jordanovac u Zagrebu. Član je najpoznatijeg hrvatskog hip-hop sastava Bolesna braća. Nakon završene osnovne škole upisuje Srednju medicinsku školu u Zagrebu.